Nekropole stećaka u Foči
<s>Nekropole stećaka u Foči sadrže nadgrobnike iz istorije Bosne i Hercegovine u srednjem vijeku</s>

<s>Opis 
Srednjovjekovni nadgrobni spomenici, poznati pod nazivom stećci, su impresivan dokaz rastuće ekonomske moći bosanskog feudalnog društva u XIV stoljeću, otvaranja rudnika, pojačane urbanizacije, te želje pojedinaca da svoj status i moć prikažu kroz vanjski izgled nadgrobnog spomenika.</s>

<s>Nekropola sa stećcima i nišanima Borjanice– Marevska kosa u Malom Marevu 
Naselje Malo Marevo je od Foče, centralnog dijela grada, udaljeno 9, 72 km vazdušne linije u pravcu sjeverozapada.</s><s>Nalazi se na nadmorskoj visini od 775 m, geografskoj širini 43° 34.349' N i geografskoj dužini 18° 41.922'.</s><s>Naselje se nalazi na zapadnim padinama brda Hotka (1231), a istovremeno visoko iznad lijeve obale rijeke Koline.</s><s>Iznad naselja na prevoju nazvanom Marevska kosa nalazi se nekropola sa stećcima i nišanima.</s><s>Na sjednici komisije za očuvanje nacionalnih spomenika održanoj od 2. do 4. septembra  2013. godine, nekropola je proglašena za nacionalni spomenik BiH.</s><s>Ovu odluku Komisija je donijela u sljedećem sastavu: Zeynep Ahunbay, Marti Cheery, Amra Hadžimuhamedović, Dubravko Lovrenović (predsjedavajući) i Ljiljana Ševo.</s><s>Nacionalni spomenik čini nekropola sa 81 stećkom u formi sanduka, 19 nišana i 3 kamena santrača.</s><s>Od ukupog broja stećaka 19 ih je u cjelosti utonulo, vidljivi su njihovi obrisi, zbog čega su samo evidentirani, ali ne i tehnički obrađeni.</s><s>Ukrasi su evidentirani na tri stećka; uzdužna linija u vidu reljefnog ispupčenja, motiv krsta, rađen u visokom reljefu i povijena lozica sa trolistovima, rađena tehnikom udubljivanja.</s>

<s>Na udaljenost od 100 metara je nuslimansko groblje.</s><s>U groblju se mogu ustanoviti tri osnovne varijante nišana; nišan u formi stele, muški nišan sa turbanom u gužve, ženski nišan bez i sa kapom.</s><s>Ukrasni motivi na nišanima su bogati i raznovrsni: luk i strijela, sablja, polujabučica, buzdovan (čomaga ili kijača), sjekira, kružna rozeta i kratki mač, rađeni u visokom reljefu i tehnikom udubljivanja.</s><s>Mogu se datirati u period druge polovine XV i prve polovine XVI vijeka, kojem pripadaju i najraniji primjeri nišana u Bosni i Hercegovini.</s>

<s>Nekropola sa stećcima na lokalitetu Bor u Hrđavcima 
Naselje Hrđavci je od Foče, centralnog dijela grada, udaljeno 10,25 km zračne linije u pravcu sjeverozapada.</s><s>Nalazi se na nadmorskoj visini od 824 m. Na sjednici komisije za očuvanje nacionalnih spomenika održanoj od 4. do 6. februara 2013. godine, nekropola je proglašena za nacionalni spomenik BiH.</s><s>Ovu odluku Komisija je donijela u sljedećem sastavu: Zeynep Ahunbay, Marti Cheery, Amra Hadžimuhamedović, Dubravko Lovrenović i Ljiljana Ševo (predsjedavajuća).</s><s>Nekropola sa stećcima na lokalitetu Bor sadrži 28 stećaka, svi u formi sanduka, osim jednog sljemenjaka.</s><s>Stećci su u dobrom stanju, rađeni od dvije različite vrste kamena, orijenitirani u pravcu zapad - istok i sjever - jug.</s><s>Ukrašen je jedan stećak sa motivima dviju svastika. i tri krsta.</s><s>Ukras je rađen u vidu reljefnog ispupčenja i udubljenja.</s>

<s>Nekropola sa stećcima i nišanima na lokalitetu Crljanke u Putojevićima 
Na sjednici komisije za očuvanje nacionalnih spomenika održanoj od 3. do 5. februara 2014. godine, nekropola je proglašena za nacionalni spomenik BiH.</s><s>Ovu odluku Komisija je donijela u sljedećem sastavu: Zeynep Ahunbay, Martin Cheery, Amra Hadžimuhamedović (predsjedavajuća), Dubravko Lovrenović i Ljiljana Ševo.</s><s>Nacionalni spomenik čini nekropola sa 42 stećka i 10 nišana.</s>

<s>Nekropola Crkvina 
Nekropola Crkvina, nalazi se na listi 30 srednjovjekovnih nekropola stećaka koje su 2016. godine proglašene Svjetskom baštinom UNESCO-a.</s>

<s>Literatura</s>

<s>Reference</s>

<s>Vanjski linkovi 
 Zvanični sajt komisije za očuvanje nacionalnih spomenika Bosne i Hercegovine</s>

<s>F
Nacionalni spomenici u Foči
Gornje Podrinje</s>

